Probleme by afbreekpunte kwel Meyer | Nuus24
Probleme by afbreekpunte kwel Meyer 2012-08-26 14:40
Die Springbokke het die Drienasies-kragmeting teen die All Blacks in Hamilton gewen en is as wenners van die Drienasies-beker gekroon. Mendoza – Heyneke Meyer, Springbok-afrigter, het Sondag erken hy het agterlyn-probleme waaraan hy moet werk voor volgende maand se Rugbykampioenskap-wedstryd teen Australië.Meyer se eerste wegwedstryd sedert hy Peter de Villiers verlede jaar vervang het, het nie die afgelope naweek volgens plan verloop toe die wedstryd teen Argentinië 16-16 gelykop geëindig het nie.Die Springbokke speel op 8 September teen Australië in Perth en 'n week later teen die Wêreldbeker-kampioene die All Blacks in Dunedin.Meyer het 'n kans gevat met 'n nuwe kombinasie van losvoorspelers en het Marcell Coetzee en Jacques Potgieter op flank gekies en Willem Alberts op agtsteman.Die verwagte fisiekheid van die Springbok-agterlyn het nooit gematerialiseer nie en hulle moes herhaaldelik tweede viool speel by die afbreekpunte."Ons het gesukkel by die afbreekpunte, ons het min vinnige bal gekry, en wanneer ons dit wel gekry het, moes ons dit beter benut het," het Meyer erken."Argentinië se aanslag was sterk en hulle het baie moeilike situasies vir ons onervare span geskep."– Volg Nuus24Sport op Twitter